Welsh springer spaniel

Welsh springer spaniel (iné názvy pozri nižšie) je britské psie plemeno, ktoré patrí do skupiny španielov.

Názvy 
Slovenské podoby názvu tohto plemena sú takéto: welsh springer spaniel, waleský [alebo welšský alebo welsh] špringeršpaniel, waleský [alebo welšský] špringer španiel, waleský springerspeniel, velššpringeršpaniel, welššpringeršpaniel, welsh springer španiel.

Charakteristika 
Veľmi starodávne a nevšedné plemeno, čistého pôvodu. Silné, veselé a veľmi aktívne.

Povaha 
Prítulný, nevykazuje agresivitu ani nervozitu.

Vzhľad 
Symetrický, kompaktný, nie príliš nohatý, stavaný pre odolnosť a tvrdú prácu. Rýchly a pohyblivý, vykazuje množstvo energie a pohybu.

Hlava a lebka 
Lebka je úmernej dĺžky, ľahko vyklenutá s výrazným stopom, dobre tvarovaná pod očami. Nosná časť je stredne dlhá, priama, takmer štvorcová. Nosné otvory sú dobre vyvinuté, hnedé až tmavé.

Oči sú orieškovo hnedé alebo temné, stredného rozmeru, nie sú vystupujúce ani zapadnuté, bez tretieho viečka.

Uši sú položené pomerne nízko a visia pozdĺž zadnej časti líca. Pomerne malé a postupne sa zužujúce smerom ku špičke, majú tvar vínneho listu.

Pysk: Čeľuste sú silné s dokonalým, pravidelným a úplným nožnicovým skusom, to znamená, že horné rezáky tesne prekrývajú spodné rezáky a rastú rovno z čeluste.

Krk 
Dlhý, svalnatý, suchý, dobre vsadený do šikmých ramien.

Trup 
Nie príliš dlhý, silný, svalnatý. Hlboký hrudník, dobre pružiace rebrá. Dĺžka trupu musí byť úmerná dĺžke končatín. Bedrá sú svalnaté a ľahko klenuté, dobre spojené.

Osrstenie 
Srsť je rovná a priliehavá, hodvábna, hustá, nikdy nie je hrubá alebo zvlnená. Kučeravá srsť je vysoko nežiaduca. Predné končatiny a zadné končatiny nad slabinami sú úmerne osrstené, uši a chvost sú obrastené jemnou srsťou.

Sfarbenie 
Iba sýto hnedé, čierne a biele.

Hrudné končatiny 
Sú stredne dlhé, rovné, s dobrými kosťami.

Panvové končatiny 
Silné a svalnaté, široko postavené a dobre vyvinuté s hlbokými lýtkami. Slabiny veľmi nízke, kolená mierne ohnuté, ani vbočené ani vybočené.

Laby 
Guľaté so silnými vankúšikmi. Pevné, mačacie, nie príliš veľké alebo rozovreté.

Chvost 
Dobre a nižšie nasadený, nikdy nie je nesený nad úrovňou chrbta, úmerne kupírovaný, živý v akcii.

Poznámka: Psy musia mať dva zreteľné normálne semenníky, úplne zostúpené do mieška.

Krok a pohyb 
Plynulý, živý, priestorný, pohyb vychádza zo zadných končatín.

Veľkosť 
Približná kohútiková výška : pes  (19 palcov = ), suka  (18 palcov = )

Dejiny 
Prvé údajné zmienky o welsh springer spanielovi pochádzajú z 15. storočia. Celú skupinu španielov, do ktorej patrí aj welsh springer spaniel, možno označiť za najstaršie psy, ktoré sú známe človeku. 

V roku 1893 sa začala písať história plemena welsh springer spaniel narodením psa Corrina. V roku 1902 je welsh springer spaniel uznaný ako samostatné psie plemeno. 

Prvý welsh springer španiel sa do Česko-Slovenska dostal v roku 1963 vďaka pánovi Františkovi Limlovi z Kostelca nad Orlicí. Psa Hinckledeyn´s Aar doviezol z nemeckého Hamburgu. Prvý vrh v Česko-Slovensku sa narodil 14.12. 1964. 

Na Slovensko sa potom prvý welsh springer spaniel dostal v roku 1973 a volal sa Ito des Zigomars. Ako šteňa ho doviezol pán Jozef Brunovský z Francúzska do Bratislavy. Prvý vrh na Slovensku sa narodil 17. 2. 1973.

Chov na Slovensku 
Na Slovensku patrí medzi najvýznamnejšie chovateľské stanice Jankina záhrada zo Šamorína, Podkonice z Podkoníc, psí salón a chovateľská stanica Minebea z Nižného Kručova, Vimbark z Bardejova.

Nedostatky 
Akékoľvek odchýlky od vyššie uvedených bodov musia byť považované za nedostatky.

Referencie

Iné projekty 

Plemená psov z Walesu
Sliediče